વડતાલ પીઠાધિપતિ પ. પૂ. ધ. ધૂ. 1008 રાકેશપ્રસાદ મહારાજે તેમના મનનીય ઉદ્બોધનમાં જણાવ્યું હતું કે પૂ. ધ્યાનીસ્વામી એક બહુ જ મોટા ઉચ્ચતમ આધ્યાત્મિક કક્ષાને પામેલા સિદ્ધ પુરુષ હતા. પૂ. ધ્યાનીસ્વામીએ જીવનભર લોકોના કલ્યાણ અને સંપ્રદાયની સેવાનાં અનેક કાર્યો કરતા રહ્યા હતા. ધ્યાનીસ્વામીએ સત્સંગ સમાજને તેમના કેળવાયેલા, શિસ્તબદ્ધ, આજ્ઞા અને ઉપાસનાનું દઢપાલન કરતા મોટા શિષ્યસમુદાયની અદ્​ભુત ભેટ આપી છે. સમગ્ર ઉત્સવના આયોજક અને વિદ્વાન વક્તા સાહિત્યાચાર્ય સત્સંગભૂષણદાસજી સ્વામીએ કથા દરમિયાન જણાવ્યું હતું કે ભગવાન સ્વામિનારાયણ અને ગુરુવર્ય ધ્યાનીસ્વામીની અપાર કૃપા અને કરુણા આપણા પર વરસી રહી છે. અનેક રોચક સચોટ દષ્ટાંતો આપીને અનેક મુમુક્ષોઓને નિઃશુલ્ક પૂજાપેટી તથા માળા અપાવી હતી અને પૂજા તથા માળા કરતા કર્યા. સદ્ગુણ, સદાચારમય જીવન જીવી મનુષ્યજન્મને સાર્થક કરી લેવા અનુરોધ કર્યો હતો. કથામાં પૂ. પુરાણી ન્યાલકરણદાસજી સ્વામીએ કહ્યું હતું કે પૂ. સ્વામીએ ચંદનની જેમ પોતાની જાત અને સમગ્ર જીવન આપણ્ાા માટે ઘસી નાખ્યું છે ત્યારે તેમણે પ્રવર્તાવેલા સિદ્ધાંતોનું પાલન કરી દેહ અને જીવનું કલ્યાણ કરી લેવું જોઈએ. આ પ્રસંગે વડતાલ ટેમ્પલ બોર્ડના ચેરમેન દેવ પ્રકાશદાસજી સ્વામી, મુખ્ય કોઠારી ઘનશ્યામ પ્રકાશદાસજી સ્વામી, એસજીવીપીના માધવપ્રિયદાસજી સ્વામી, કુંડળનાં જ્ઞાનજીવનદાસજી સ્વામી, ફરેણીના બાલમુકુંદદાસજી સ્વામી, સત્સંગ મહાસભાના પ્રમુખ નૌતમ સ્વામી, ધોલેરાના રામકૃષ્ણદાસજીસ્વામી, જેતપુરના નીલકંઠચરણદાસજી સ્વામી તથા અન્ય મૂર્ધન્ય અને વિદ્વાન સંતોએ તેમનાં વક્તવ્યોમાં ધ્યાનીસ્વામી અને શ્રી સ્વામિનારાયણ સંપ્રદાયના અતિ સમર્થ અને ભગવાનની આજ્ઞાનું અક્ષરશઃ પાલન કરનારી નિત્ય મુક્તરૂપ વિરલ વિભૂતિ ગણાવી. ધ્યાનીસ્વામીનાં અનેક ઐશ્વર્યો સદ્ગુણો અને જીવના કલ્યાણ કરવાના સામર્થ્યનું વિસ્તૃત વર્ણન કર્યું હતું.